laion/Wikipedia-Exotic huggingface dataset:
קרל, נסיך ליינינגן

קרל, נסיך ליינינגן, (בגרמנית: Karl Fürst zu Leiningen; ‏12 בספטמבר 1804 - 13 בנובמבר 1856), היה נסיך ליינינגן ואחיה למחצה של המלכה ויקטוריה. קרל נולד ב-12 בספטמבר 1804 באמורבאך, לאמיך קרל, נסיך ליינינגן ולויקטוריה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף. אביו קיבל את נסיכות ליינינגן במהלך המדיטציה הגרמנית (Reichsdeputationshauptschluss) בשנת 1803, כפיצוי על אובדן אחוזות הארדנבורג בפפאלץ, שנכבשו על ידי הצבא הצרפתי המהפכני, וקבע את מקום מגוריו באמורבאך. עם זאת, זמן קצר לאחר מכן חולקה הנסיכות בין הדוכסות הגדולה של באדן, ממלכת בוואריה והדוכסות הגדולה של הסן. בשנת 1814 מת אביו, וקרל ירש את תאריו. בשנת 1818, התחתנה אימו האלמנה עם הנסיך אדוארד, בנו הרביעי של ג'ורג' השלישי, מלך הממלכה המאוחדת, ובשנת 1819 נלקחו קרל הצעיר ואחותו פאודורה, נסיכת ליינינגן ללונדון, לפגוש את אחותם למחצה הנסיכה ויקטוריה. קרל למד בבית ספר פרטי בברן ומשנת 1821 ואילך למד משפטים באוניברסיטת גטינגן אצל המשפטן קרל פרידריך אייכהורן. בשנת 1837 קיבל קרל את תואר אביר מסדר הבירית. נסיכי ליינינגן היו חברי הלנדטאג בבאדן, בוואריה ובהסן. בשנת 1842 הפך קרל לנשיא הבית העליון של בוואריה (Reichsrat), ואף מונה לגנרל-לויטננט בצבא הבווארי בחיל הפרשים. ב-20 באפריל 1842, הוא ו-20 אצילים אחרים התכנסו בארמון ביבריך, והקימו את Adelsverein לארגן את התיישבות המהגרים הגרמנים בטקסס, וקרל נבחר לנשיא החברה. במהלך המהפכות הגרמניות של 49–1848, קרל השיג מוניטין רב כרפורמטור ליברלי הדוגל במחשבה חופשית. הוא תמך ביישום דמוקרטיה פרלמנטרית, והשמיע ביקורת גלויה על זכויות האצולה; בעקבות כך, ב-6 באוגוסט 1848 הוא מונה לראש ממשלת גרמניה המהפכנית, על ידי (Reichsverweser) יוהאן, ארכידוכס אוסטריה האוסטרי. עם ראש מדינה קתולי וראש ממשלה לותרני, הושג שיווי משקל בדואליזם הגרמני. יתר על כן, לקרל היו קשרים קרובים לבית המלוכה הבריטי, והוא זכה בדרך כלל להערכה. הקבינט הסתמך בתחילה על הרוב של הליברלים והשמאל בפרלמנט של פרנקפורט שזה עתה הוקם. עם זאת, ב-5 בספטמבר התפטר קרל, בשל הסכסוך בשלזוויג-הולשטיין, כאשר במלחמת שלזוויג הראשונה פרידריך וילהלם הרביעי, מלך פרוסיה חתם באופן חד צדדי על שביתת נשק עם דנמרק במאלמו. צירים מהפרלמנט של פרנקפורט הגיבו בזעם וקרל, שלא היה מסוגל להחזיק את הסמכויות של השלטון המרכזי, אולץ להתפטר, והוחלף על ידי הפוליטיקאי האוסטרי אנטון פון שמרלינג, אשר שימש כראש ממשלה עד דצמבר. בשנת 1851 התפטר קרל מתפקיד נשיא Adelsverein והתפקיד עבר לידי הרמן, נסיך ויד. זמן קצר לאחר שאחייניתו ויקטוריה התארסה עם פרידריך, נסיך הכתר של פרוסיה, בשנת 1855 הוא סובל קשות מהתקף אפולקטי קשה, וב-13 בנובמבר 1856 הוא מת לאחר התקף נוסף. ב-13 בפברואר 1829 התחתן קרל עם הרוזנת מריה פון קלבלסברג, בתם של הרוזן מקסימיליאן פון קלבלסברג ומריה אנה פון טורבה, ממנה נולדו לו שני בנים: ארנסט לאופולד, נסיך ליינינגן (1830 - 1904) התחתן עם מריה, נסיכת באדן. אדוארד, נסיך ליינינגן (1833–1914). מדיה וקבצים בנושא קרל, נסיך ליינינגן בוויקישיתוף Fürstenhaus zu Leiningen Texas State Historical Association
היכל הקרח (סנקט פטרבורג)

היכל קרח (ברוסית: Ледовый дворец) הוא מתחם ספורט וקונצרטים בסנקט פטרבורג המכיל 12,300 מושבים ומשמש לאירוח קונצרטים, תחרויות ספורט ואירועים אחרים. שימש כהיכל הבית של מועדון ההוקי קרח סק"א סנקט פטרבורג עד 2024. אחד מאולמות ההוקי הגדולים ברוסיה. האצטדיון נבנה במשך שנתיים מ-1998 עד שנת 2000, כשהמשחק הראשון נערך באפריל 2000. עלות הבנייה הגיעה ל-60 מיליון דולר. ההיכל נבנה לקראת אליפות העולם בהוקי קרח שנערכה בעיר בשנת 2000. זו הסיבה שההיכל נבנה סמוך לתחנת המטרו "שדרות הבולשביקים" במקום שבעבר היה מלא ביצות ושממה. בין האמפיתיאטרון לבין המרפסת סביב קוטר הזירה ישנם 74 תאי אח"מים שמידת הנוחות בהן משתווה לחדר במלון. קונצרט המוקדש לחגיגות 25 שנה ללהקת "Aria". על הבמה — סרגיי מאברין (20 בנובמבר 2010) ריקודים במהלך הופעת רוק בהיכל משחק הוקי סק"א נגד דינמו (08.01.2011) האנטנה בכניסה הראשית הכניסה הראשית מראה ההיכל מכיוון אחת הגבעות המשקיפות על ההיכל (2010) היכל הקרח ב-2014. מאחורי הגדר — בסיס האימונים של סק"א. תאורה לילית של היכל הקרח מדיה וקבצים בנושא היכל הקרח בוויקישיתוף אתר האינטרנט הרשמי של היכל הקרח היכל הקרח, ברשת החברתית פייסבוק היכל הקרח, ברשת החברתית VK היכל הקרח, סרטונים בערוץ היוטיוב Ледовый дворец станет московским Квартирный вопрос плюс приватизация. «Амбициозные проекты» в градостроительстве. «Скульптурное» направление благоустройства. Вклад крупного бизнеса в возрождение культуры. Часть II
פתחיה אבסייא

פתחיה אבסייא (בסומלית: Fadxiya Cabsiiye, בערבית: فتحية إبسيآ) היא סופרת, מפיקה, במאית ושחקנית קולנוע סומלית-אמריקאית. היא יוצרת סרטים תיעודיים ועלילתיים, וגם פרסמה רומן גרפי בשם The Imperceptible Peace Maker. אבסייא היא מייסדת שותפה של הפרויקט "לאכול עם מוסלמים" אשר נועד לחבר בין מוסלמים ולא-מוסלמים במסגרת ארוחה עם סיפורים בתקווה לבנות גשרים בין שכנים וקהילות שונות, מדתות ותרבויות שונות. אבסייא הייתה עובדת סוציאלית. היא עבדה בשביל מספר ארגונים, כולל המשרד לשירותי תעסוקה ומשפחה בקולומבוס, אוהיו, באוניברסיטת וושינגטון בסיאטל, ובקול אמריקה. היא עברה למינסוטה בסביבות 2010, וב-2013, היא הצטרפה ל-ECHO, עמותה המציעה שירותים לקהילות מהגרים. ב-2011, יצא הסרט התיעודי הראשון של אבסייא, Broken Dreams, סרט הבוחן את הזעקה הקולקטיבית שהתעוררה במינסוטה נגד הגיוס של נוער סומלי על ידי קנאים דתיים. המקרה הביא תשומת לב לא רצויה של ממשלת ארצות הברית לקהילה הסומלית, במינסוטה וברחבי הארץ. בעקבות היעלמויות של צעירים סומלים, ה-FBI השיקה את חקירת האנטי-טרור הגדולה ביותר מאז טרגדיית 9/11. ב-2014, אבסייא פרסמה את הרומן הגרפי The Imperceptible Peacemaker, דרך פלטפורמת פרסום עצמאי. הספר הוא אלגוריה של לקיחת החוק לידיים, בו גיבור-העל יחד עם מיליארדר היי-טק מייצרים חליפה שמאפשרת לגיבור להפוך לבלתי-נראה, כדי להילחם עבור צדק ונגד עריצים ברחבי העולם. אבסייא גם עבדה ב-PBS, רשת הטלוויזיה הציבורית, שם אירחה מספר רב של תוכניות ויצרה את הסרט התיעודי, Giving Thanks! ב-2016 שיחקה אבסייא בסרט A Stray, דרמה בבימויו של מוסא סעיד על פליטה מוסלמית צעירה במיניאפוליס שפוגשת בכלב תועה. ב-2015, יצא סרטה השני של אבסייא, סרט עלילתי, The Lobby, אותו היא כתבה וביימה, ובו כיכבה. בכורת הסרט התקיימה בפסטיבל הסרטים הבינלאומי של מינאפוליס. הסרט מספר על מערכת היחסים בין גבר לבן לבין אישה סומלית-אמריקאית. ב-2017, היא שיחקה בסרטו של ארק טרטבר, First Person Plural, פרשנות מודרנית לסיפור רומיאו ויוליה. ב-2018, החלה אבסייא קדם-הפקה על הסרט Grapes Of Heaven, על סופרת סומלית-אמריקאית שבורת לב, שמבקרת בעיר החוף ברברה, בסומלילנד, שם משורר סומלי מפורסם בשם בודהרי מת מלב שבור בשנות ה-1930.. Broken Dreams ‏(2011) The Lobby ‏(2015) A Stray ‏(2016) First Person Plural ‏(2018) The Imperceptible Peace Maker (2014) אתר האינטרנט הרשמי של פתחיה אבסייא פתחיה אבסייא, במסד הנתונים הקולנועיים IMDb (באנגלית) Omar, Farid (1 במרץ 2010). "Somali journalist Farhia Absie explains why she resigned from VOA". Digital Journal. {{cite news}}: (עזרה) "Fathia Absie". ECHO. "Fathia Absie Stars In Her Own Film About A Relationship Between A White Man And A Somali-american Woman". Somalia Online. "An interview with filmmaker Fathia Absie". Wardheernews. 10 באפריל 2015. {{cite news}}: (עזרה) "Filmmaker Fathia Absie on 'The Lobby'". MPR News. 28 במאי 2015. {{cite news}}: (עזרה) A, Deeq. "Fathia Absie stars in her own film about a relationship between a white man and a Somali-American woman". Somalia Online.
מרגריטה, נסיכת ליינינגן

מרגריטה, נסיכת ליינינגן (בגרמנית: Margarita Prinzessin zu Leiningen;‏ 9 במאי 1932 - 16 ביוני 1994) הייתה נסיכה גרמנייה מבית ליינינגן. מרגריטה נולדה ב-9 במאי 1932 בקובורג, לקרל, נסיך ליינינגן ולמריה קירילובנה, הנסיכה הגדולה של רוסיה, בתם של קיריל ולדימירוביץ', הנסיך הגדול של רוסיה וויקטוריה מליטה, נסיכת אדינבורו וסקסה-קובורג-גותה. ב-5 בינואר 1951 התחתנה מרגריטה עם פרידריך וילהלם, נסיך הוהנצולרן, בנו הבכור של פרידריך, נסיך הוהנצולרן, ומרגרטה קרולה, נסיכת סקסוניה, ממנו נולדו לה שלושה בנים. ב-16 ביוני 1994 התאבדה מרגריטה בביתה באיברלינגן. ב-5 בינואר 1951 התחתנה מרגריטה עם פרידריך וילהלם, נסיך הוהנצולרן, בנו הבכור של פרידריך, נסיך הוהנצולרן, ומרגרטה קרולה, נסיכת סקסוניה, ממנו נולדו לה שלושה בנים: קרל פרידריך, נסיך הוהנצולרן (נולד ב-1952) אלברכט, נסיך הוהנצולרן (נולד ב-1954), התחתן עם נטלי רוקבאדו דה ויטס. פרדיננד, נסיך הוהנצולרן (נולד ב-1960), התחתן עם הרוזנת אילונה קאלנוקי דה קרספאטאק. מדיה וקבצים בנושא מרגריטה, נסיכת ליינינגן בוויקישיתוף מרגריטה, נסיכת ליינינגן, באתר "Find a Grave" (באנגלית) Darryl Lundy (20 בספטמבר 2006). "Margarita Ileana Viktoria Prinzessin zu Leiningen". ThePeerage.com. נבדק ב-2008-12-28. {{cite web}}: (עזרה) Paul Theroff. "LEININGEN". Paul Theroff's Royal Genealogy Site. נבדק ב-2008-12-28. Theroff, Paul. ""Hohenzollern"". www.angelfire.com/realm/gotha/ (Paul Theroff’s Royal Genealogy Site). אורכב מ-המקור ב-2009-04-28. נבדק ב-2018-11-25.
סיבור ארנה

סיבור ארנה הוא מתחם רב תכליתי לקונצרטים ואירועי ספורט הממוקם על האי קרסטובסקי בסנקט פטרבורג. שימש כמגרש הבית של מועדון הכדורסל ספרטק עד 2014. לאחר הקמת מועדון הכדורסל זניט הפכה הארנה לאולם הבית של קבוצת הכדורסל החדשה ומשמש גם את מועדון הכדורעף של זניט. בספטמבר 2015, הארנה אירחה לראשונה טורניר טניס לגברים במסגרת אליפות סנקט פטרבורג הפתוחה. ב-18 בדצמבר 2016 הארנה אירחה את אחד מתחרויות MMA הגדולות ברוסיה, במסגרת "Absolute championship berkut" שאסף קהל של יותר מ-5 אלף צופים. בעבר, במקום שבו ניצב כיום "סיבור ארנה" שימש השטח את "האצטדיון על שם קירוב". הארנה שימשה כאולם הבית של קבוצת הכדורסל ספרטק סנקט פטרבורג בשנות התמודדותה בליגת העל הרוסית. אתר האינטרנט הרשמי של סיבור ארנה 13 стадионов, на которых играл «Зенит» в Петербурге
היכל הספורט יובילייני

היכל הספורט יובילייני (ברוסית: Спортивный комплекс «Юбилейный») הוא מתחם ספורט לכדורסל והוקי קרח בסנקט פטרבורג, הממוקם בצד של פטרוגרד (בשדרות דוברוליובובה 18) סמוך לאצטדיון פטרובסקי ותחנת המטרו "ספורטיבנאיה". ההיכל נבנה בשנת 1967 (בתחילה נקרא בשם היכל הספורט של האיגודים המקצועיים "יובילייני"), קיבל את שמו "יובילייני", במשמעות של יובל, לכבוד יום השנה ה-50 לשלטון הסובייטי. כיום משמש כהיכל הבית של מועדון ההוקי קרח דינמו סנקט פטרבורג, היכל חלופי של מועדון הכדורסל "זניט" וכמגרש הבית של מועדון ההוקי לנוער של "דינמו סנקט פטרבורג", מועדון סק"א-1946 ומועדון סק"א אריות הכסף. המבנה המרכזי הוא עגול וקוטרו 94 מטרים וגובהו 22 מטרים. המתחם מכיל את הארנה הגדולה והארנה הקטנה (כשהארנה הקטנה משמשת כזירת אימונים להחלקה על הקרח). המתחם נבנה על ידי המהנדס א. פ. מורוזוב ואדריכלים י. פי. מורוזוב, א. פ. סוסליקוב, א. ל. לבאנן, פ. נ. יאקובלב. עבור פרויקט זה, האדריכל זכו בפרס המדינה של ברית המועצות ב-1971. ההיכל מארחת תחרויות אתלטיקה, מופעי תיאטרון, קונצרטים ותערוכות. במתחם פועל מגרש החלקה מקורה, הכולל אולמות החלקה על הקרח שפתוח לכלל הציבור, ומאפשר אירוח טורנירי החלקה המוניים,, כמו גם אירועי ספורט שונים וריקודים. ב-6 באוקטובר 1991 נהרג במתחם המשורר ומלחין איגור טלקוב. ב-1992, בפתח ההיכל הוצב שלט זיכרון לזכרו. ב-2007 הוחלפו המושבים, נבנתה מסעדה והותקן לוח תוצאות מודרני. ב-2008 הושלמה עבודת החלפת המושבים, למושבים רכים ונוחים וקיבולת ההיכל הוגדלה ל-7,012 צופים. שופץ טרקלין האח"מים ומרכז העיתונות שמאפשר לערוך מסיבות עיתונאים. במסדרונות הותקנו מסכי פלזמה, נוספה תאורה והתאפשר חיבור Wi-Fi לרשת האינטרנט במתחם. במאי 2016, ההיכל אירח את אליפות העולם ה-80 בהוקי קרח. היכל הספורט יובילייני בניית הגג הארנה הגדולה הארנה הקטנה אימון החלקה על הקרח במשטח ההחלקה תאורה לילית מדיה וקבצים בנושא היכל הספורט יובילייני בוויקישיתוף אתר האינטרנט הרשמי של היכל הספורט יובילייני Официально: сезон 2016-17 баскетбольная команда «Зенит» проведет в «Юбилейном» Общий план Дворца «Алексей Петрович Морозов» на сайте Департамента городского строительства Москвы Мероприятия, проводимые в комплексе Каток при ДС «Юбилейный» Информация о массовых катаниях на официальном сайте комплекса Дворец спорта «Юбилейный» в каталоге спортивных организаций Санкт-Петербурга Игорь Тальков-младший даст концерт памяти отца История СК «Юбилейный» на официальном сайте СК Заседание оргкомитета по контролю обеспечения подготовки и проведения чемпионата мира по хоккею 2016 года в г. Москве и г. Санкт-Петербурге состоялось в минспорте России
נובה ארנה

נובה ארנה הוא מתחם ספורט רב תכליתי בעיר סנקט פטרבורג. משמש כמגרש הבית של מועדון הכדורסל ספרטק משנת 2017. לאחר הקמת מועדון הכדורגל לנינגראדץ, בקיץ 2018, הפכה הארנה למגרש הבית של קבוצת הכדורגל החדשה. המתחם כולל מגרשי כדורגל, אולמות כדורסל, כדורעף, רוגבי, ג'ודו, סמבו וכדורגל חופים. אתר האינטרנט הרשמי של נובה ארנה נובה ארנה, ברשת החברתית פייסבוק סרטונים בערוץ של נובה ארנה, באתר יוטיוב נובה ארנה, ברשת החברתית אינסטגרם נובה ארנה, ברשת החברתית VK ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
אקדמיית הכדורעף ויאצ'סלב פלאטונוב

מתחם הספורט "אקדמיית הכדורעף ויאצ'סלב פלאטונוב" (ברוסית: Спортивный комплекс Академия волейбола Вячеслава Платонова) הוא מתחם ספורט הממוקם בחלקו המזרחי של האי קרסטובסקי בעיר סנקט פטרבורג ומשמש לאירוח משחקי כדורעף. משמש כמגרש הבית של מועדון הכדורעף זניט משנת 2017 וכהיכל הבית של מועדוני הכדורעף אבטומוביליסט, לנינגרדקה ודינמו מחוז לנינגרד. מבנה האקדמיה המשמש בית ספר לכדורעף, נבנה בנובמבר 2005 ונקרא על שמו של מאמן הכדורעף ויאצ'סלב פלאטונוב. שטח המבנה מגיע ל-7,000 מ"ר ומכיל 1,500 מושבים. מאז הקמתו משמש כמגרש הבית של מועדון הכדורעף אבטומוביליסט סנקט פטרבורג, שגם מחזיקה בבעלות על המתחם. הקבוצות מארחות במתחם משחקים במסגרת ליגת העל הרוסית בכדורעף, ליגת העל הרוסית בכדורעף נשים, הגביע הרוסי בכדורעף וזניט מארחת בו גם את משחקי הבית שלה בליגת האלופות בכדורעף. אקדמיית הכדורעף ויאצ'סלב פלאטונוב באתר קבוצת אבטומוביליסט הארנה באתר מועדון הכדורעף זניט ערך זה הוא קצרמר בנושא ספורט ברוסיה ובנושא כדורעף. אתם מוזמנים לתרום לוויקיפדיה ולהרחיב אותו.
ריקה דיאלינה

ריקה דיאלינה (ביוונית: Ρίκα Διαλυνά; נולדה ב-8 באוגוסט 1934) היא שחקנית יווניה, מיס יוון לשנת 1954. דיאלינה נולדה ב-8 באוגוסט 1934 בהרקליון, כרתים. בשנת 1954 הוכתרה כמיס יוון, ונשלחה לייצג את ארצה בתחרות מיס תבל שנערכה לונג ביץ', קליפורניה. בתחילה נדחתה בקשתה לקבל ויזה לארצות הברית, עקב היותה בעלת קשרים קומוניסטיים כביכול, זאת עקב חשד שאיירה ספר אודות הקומוניזם, מזכיר המדינה של ארצות הברית דאז, ג'ון פוסטר דאלס, התערב במקרה, והיא קיבלה אישור כניסה זמני למדינה, היא הגיעה לארצות הברית ימים ספורים לפני התחרות, שם עלתה לשלב חמש עשרה המועמדות הסופיות, לאחר מכן היא נישארה שם באופן קבוע. היא הופיעה כשחקנית במספר רב של סרטי קולנוע, בין היתר הייתה בתפקיד הראשי בסרט הקומדיה האיטלקי "I mostri" לצד ויטוריו גסמן. בשנת 1964 שיחקה בסרט המדע הבדיוני "The Secret of Dr. Mabuse". ב-1965 הופיעה בסרט ג'ולייטה של הרוחות. בשנת 1982 הופיעה בקומדיה הרומנטית "מאהבי קיץ" לצד דריל האנה. ב-2002 יצירת אמנות שיצרה הופיעה בגלריה בשדרת פארק. ריקה דיאלינה, במסד הנתונים הקולנועיים IMDb (באנגלית) ריקה דיאלינה, באתר AllMovie (באנגלית) ריקה דיאלינה, במסד הנתונים הקולנועיים KinoPoisk (ברוסית) [1] [2]
גאורגי שונין

גאורגי סטפנוביץ' שונין (ברוסית: Георгий Степанович Шонин; 3 באוגוסט 1935 – 6 באפריל 1997) הוא קוסמונאוט סובייטי שטס לחלל במסגרת תוכנית סויוז. גאורגי שונין נולד בעיירה במחוז לוהנסק (אז בברית המועצות, כיום באוקראינה) למשפחת איכרים. לאחר תחילת מלחמת העולם השנייה אביו גויס לצבא האדום ולא חזר מחזית הלחימה. תחילה הוא רצה להיות ימאי, אך כאשר נודע לו על חיפוש תלמידים לבית הספר לטייס באודסה, הוא נרשם והתקבל. בשנת 1953 הוא הועבר ללנינגרד לבית הספר לטייסי הצי. לאחר סיום הלימודים הוא הוצב ביחידת חיל האוויר הסובייטי שהייתה נותנת תמיכה לצי בלטי. בשנת 1958 גאורגי שונין הועבר לצי הצפוני. פה הוא הכיר את יורי גגארין ששירת בקרבת מקום. בשנת 1960 גאורגי שונין הועבר ליחידת הקוסמונאוטים. לאחר סיום קורס הכנות הוא הוצב כחבר צוות של ווסטוק 4, אך לאור בעיות בריאות הועבר לעתודה וחזר לפעילות רק בשנת 1965. בשנת 1968 גאורגי שונין סיים אקדמיה לטייס. בשנת 1969 גאורגי שונין השתתף בטיסת חללית סויוז 6. מטרת הטיסה הייתה לתעד חיבור של חלליות סויוז 7 וסויוז 8. החיבור לא הצליח. בשנת 1971 גאורגי שונין עבר משבר נפשי, לאחר סיומו, הוא נותר ביחידת הקוסמונאוטים אך לא היה לו סיכוי להיות מוצב בצוות טיסה. הוא היה ראש מחלקת הכנות, אך לאור בעיות בשנת 1974 הורד לתפקיד מתרגל. בשנת 1976, לאחר שיקום, הוא קודם לתפקיד מנהל מרכז ההכנות. בשנת 1977 גאורגי שונין קודם לדרגת גנרל מאיור. באותה שנה הוא פרסם ספר בנושא חקר החלל, בו לראשונה בברית המועצות תיאר מספר בעיות שהיו במהלך טיסות ותיאר חברי יחידת הקוסמונאוטים שמסיבות שונות לא השתתפו בטיסות. בשנת 1979 שונין עזב את יחידת הקוסמונאוטים והוצב בתפקידי פיקוד שונים בחיל האוויר הסובייטי. הוא עזב את הצבא בשנת 1990 בדרגת לוטננט גנרל. הוא נפטר בשנת 1997 מבעיות לב. מדיה וקבצים בנושא גאורגי שונין בוויקישיתוף יהושע א. גלבוע, "הישגים מסחררים לקוסמונאוטים - ופחד המשטר מפני החירות...", מעריב, 23 בינואר 1969. תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית) הכנות של שונין לטיסה שנייה בוטלו
נליס

האם התכוונתם ל... נליס (בסיס) – בסיס של חיל האוויר האמריקני השוכן בנבדה. נליס (מטווח) – מיטווח של חיל האוויר האמריקני השוכן בסמוך לבסיס חיל האוויר נליס.
הנאום הפיליפי הראשון

הנאום הפיליפי הראשון הוא נאום שנשא דמוסתנס בשנת 351 לפנה"ס, באוזני האזרחים באתונה. הנאום פותח את שורת נאומיו נגד פיליפוס השני מלך מוקדון, בהם קנה לו שם עולם כנואם, כמדינאי וכלוחם למען הדמוקרטיה. הרקע לנאום הוא ניסיונו של פיליפוס לחדור ליוון דרך מעברות התרמופילי, כשנה לפני כן, ניסיון שנעצר על ידי הצבא האתונאי. הדבר גרם למבוכה רבה ופחד גדול בקרב האתונאים, אך אלה האחרונים לא נקטו בשום צעד ממשי כדי למנוע את הישנות התופעה. בו-בזמן המשיך פיליפוס להלך אימים על המושבות בצפון יוון, לפגוע באוניות סוחר, לכבוש שטחים ולצרף אליו בני ברית שבעבר היו בברית עם אתונה. דמוסתנס פותח את נאומו בהכרזה שנאומו עומד לחזור על דברים שנאמרו בעבר - האתונאים כבר שמעו עצות טובות מנואמים קודמים אך לא יישמו את עצותיהם. בהמשך הפתיחה, מתוארת סקירה של מעללי פיליפוס האחרונים שהתרחשו, וזאת, לטענתו, בעקבות התרשלותם ואדישותם של האתונאים. דמוסתנס קורא לקהל האתונאים לגלות אחריות, מעודד אותם ומשיב להם את רוח הקרב. בהמשך הנאום מציין דמוסתנס שינויים נדרשים והכנות פרקטיות, עד כדי פירוט הרכש הרצוי לאתונה, דוגמת חמישים אוניות מלחמה, אוניות נושאות סוסים, חיל פרשים, חיל רגלים ועוד. הוא קורא לשינוי בשורות הצבא - הכנסת יותר נציגים אתונאים לכל חיל, שינוי בצורת הדיווחים השוטפים משדה הקרב ושינוי באופי האנשים הנבחרים למשרות פיקודיות. דמוסתנס מדמה את שיקול דעת העם לפָּסַלים, המשקיעים מאמצים רבים בחיצוניות, ללא מתן משקל מתאים לפנימיות המנהיג. את התנהגות העם הרפסנית הוא משווה למתאגרף ברברי, היודע לכסות על פציעה שקיבל ולבצע פעולות הגנה, אך לא יוזם שום תקיפה מחושבת. דמוסתנס פיליפוס השני, מלך מוקדון כתב עת 'פרוזה', כרך 63, תרגום א"א הלוי, עמ' 15-17
Familiar

Familiar הוא סינגל בביצוע הזמר האנגלי ליאם פיין בשיתוף פעולה יחד עם הזמר הקולומביאני ג'יי בלוויין. השיר נכתב והופק על ידי מייק סבף בנוסף לכתיבה עם LunchMoney Lewis, בלוויין ושון דוגלס. השיר יצא לאור ב-20 באפריל 2018 כסינגל שלישי של האלבום האולפן הבכורה של ליאם פיין. ב-25 בפברואר 2018 הכריזו האמנים על השיר ברשתות החברתיות שלהם בזמן שהם צלמו את הקליפ במיאמי. פיין גילה את התמונה של הסינגל והוציא לאור ב-16 באפריל. פיין חשף הצצה לשיר ב-19 באפריל אשר חוסה בלוויין משתף פעולה יחד איתו. Familiar הגיע במצעד של בריטניה למקום ה-14, וקיבל מעמד של סינגל זהב. השיר הגיע לטופ 10 בבולגריה, ולטופ 20 בהונגריה, פולין ובריטניה. מידע על הסינגל "Familiar" באתר מיוזיק בריינז מידע על היצירה "Familiar" באתר Discogs מילות השיר "Familiar" באתר Genius סרטון השיר "Familiar" באתר יוטיוב
ראמה תיאו

ראמה תיאו (בצרפתית: Rama Thiaw; נולדה ב-1978) היא במאית ותסריטאית קולנוע סנגלית. היא ידועה בשל סרט התיעודי משנת 2009, Boul Fallé, la Voie de la lutte וסרטה משנת 2016, The Revolution Won’t be Televised. תיאו נולדה ב-1978 בנוקשוט, מאוריטניה להורים מאוריטני וסנגלים. בגיל חמש, משפחתה עברה לפיקינה, פרוור של דקר, בירת סנגל. אחרי שהוריה התגרשו, היא חילקה את זמנה בין סנגל וצרפת. תיאו השלימה תואר ראשון בכלכלה בינלאומית באוניברסיטת סורבון בפריז. לאחר מכן היא החלה לפתח עניין בקולנוע, אשר הוביל אותה כדי ללמוד לתעודה בקולנוענות באוניברסיטת פריז 8, ומאוחר יותר, עוד תואר שני בלימודי קולנוע מאוניברסיטת פריז 8. אחר סיום לימודיה, נפגשה תיאו בשנת 2002 עם יוצר הסרטים האלג'יראי מוחמד בומארי (שהיה עוזר במאי בסרט הקרב על אלג'יר), והשתתפה עמו בסדנת הפקה. לאחר מכן, היא שיתפה פעולה עם Zaléa TV, עמם יצרה סדרה של סרטי דיוקן על תושבי הקומונה הצרפתית, אוברבילייר ותנאי הדיור הקשים שלהם. לאחר מכן, עשתה סרט תיעודי קצר בשם Les de jeunes quartier et la religion. ב-2006, עבדה בהפקת הסרט Burnt Out בכיכובה של מריון קוטיאר בתור עוזרת תקשורת. עוד בתקופתה בצרפת, פגשה תיאו את המפיק הצרפתי פיליפ לאקוט, שהסכים לעבוד איתה על מה שהיה לסרט התיעודי הראשון של תיאו באורך מלא. הסרט, Boul Fallé, la Voie de la lutte, יצא בשנת 2009. הסרט עוקב אחר "ההתעוררות המחודשת של היאבקות מסורתית" בפרוורי דקר, שם תיאו גדלה, ו"בוחן את השפעת הספורט בהקשר של השינויים החברתיים והפוליטיים שהתרחשו לאחרונה בסנגל" סביב עצמאות המדינה. בנוסף להקבלה בין ההיאבקות והפוליטיקה של סנגל, תיאו משתמשת בסרטה בהתבטאות שהיא חלק מההיפ הופ והרגאיי הסנגלי. בשנת 2010, החלה תיאו את הפקת סרטה השני, The Revolution Won’t be Televised ("המהפכה לא תשודר בטלוויזיה"), שכותרתו לקוחה מתוך השיר של המוזיקאי גיל סקוט-הרון. גם בסרט זה הנושא הוא השיח הפוליטי-חברתי בסנגל, אך הפעם עם התמקדות בעיקר בעלייתה של הקבוצה הא-פוליטית, "Y'en - Marre" ("נמאס לנו"), בהובלתם של הראפרים תיאט וקיליפאו. הסרט מתעד את ההפגנות של הקבוצה נגד הנשיא Abdoulaye וויד's בריצתו המתמשכת לנשיאות. The Revolution Won’t be Televised הוקרן בפסטיבל הסרטים הבינלאומי בברלין בפברואר 2016, ואף זכה בפרס Fipresci מטעם הפדרציה הבינלאומית למבקרי קולנוע. Boul Fallé, la Voie de la lutte 2009 The Revolution Won't be Televised 2016 מדיה וקבצים בנושא ראמה תיאו בוויקישיתוף ראמה תיאו, במסד הנתונים הקולנועיים IMDb (באנגלית) "Africultures - Biographie de Rama Thiaw". www.africultures.com. "Sénégal : Rama Thiaw, réalisatrice et lutteuse - JeuneAfrique.com". JeuneAfrique.com (בצרפתית). Jérôme. "Rama THIAW - Festival " Lumières d'Afrique "". www.lumieresdafrique.com. Pugsley, Bronwen. "CHALLENGING PERSPECTIVES: DOCUMENTARY PRACTICES IN FILMS BY WOMEN FROM FRANCOPHONE AFRICA" (PDF). Wenner, Dorothee. "The Revolution Won't be Televised" (PDF). Berlinale Forum 2016. "| Berlinale | Programme | Programme - The Revolution Won't Be Televised". www.berlinale.de. http://www.fipresci.org/people/rama-thiaw http://www.marianne.net/sono-mondiale/les-paves-poesie-100241059.html
אישונים

האם התכוונתם ל... מנשלך – אלמנט אדריכלי הממוקם מחוץ למבנים אשר שימש להחזקת תריסים במצב "פתוח" ולמנוע את סגירתם בשל עוצמת רוח. אישון – חלק מהעין.
יצחק אבן סהולה

רבי יצחק בן שלמה אבן סהולה היה פילוסוף, רופא ומקובל. על פי ההקדמות לספריו נולד בספרד בשנת 1244 ונפטר לאחר שנת 1283, יש המשערים שנפטר בשנת 1300. לא ידועים הרבה פרטים על חייו. הוא חי ופעל לפחות חלק מחייו בקסטיליה. הוא היה תלמידו של רבי משה בן שלמה מבורגוס. רבי יצחק היה אחיו הגדול של רבי מאיר אבן סהולה, שנמנה עם תלמידי הרשב"א. רבי יצחק כתב שלושה חיבורים, האחד, ספר מוסר, בשם "משל הקדמוני", נכתב בשנת 1281 והודפס לראשונה בשנת 1491 בעיר ברישא שבאיטליה. בספר, אבן סהולה מתאר את תהליך ה"חזרה למוטב" של עצמו, תהליך שהתחיל בגיל 37 אחרי הרהורי חשבון נפש. הספר נכתב בצורה של סיפורים משעשעים בחרוזים ויש בו חמישה חלקים המוקדשים כל אחד למידה טובה אחרת: השכל והחכמה, החזרה בתשובה, העצה הנכונה, הענווה ויראת השמיים. הספר מנוסח בצורה של דו-שיח בין אבן סהולה ל"מקשה" דמות של חכם עקשן שמנסה לשכנע אותו לעצור מתהליך חזרתו למוטב על ידי קושיות על המידה שאותה הוא מתאר באותו חלק של הספר. ספר זה היה הספר העברי הראשון שהכיל ציורים. חיבורו השני הוא פירוש תאוסופי של שיר השירים על דרך הקבלה. נכתב בשנת 1283 או 1284. אבן סהולה מפרש כל פסוק על דרך הפשט ועל פי הסוד. פירושו על דרך הסוד מבוסס על הבנת הספירות של אותה התקופה. הוא מתייחס בעיקר לספירות התפארת, המלכות ולצדדי ימין ושמאל (הרחמים והדין). מהדורה של הספר יצאה בהוצאת הרב אברהם גרין שכתב לו מבוא עשיר. חיבורו השלישי הוא פירוש תאוסופי למזמורים קיא-קיב בתהלים על דרך הקבלה. כפי הנראה נכתב פירוש זה לאחר כתביו האחרים, דהיינו לא לפני אמצע שנות השמונים של המאה השלוש עשרה. בפירושו אבן סהולה ביאר כל פסוק במזמורים אלה על דרך קבלת הספירות תוך שהוא מתבסס על כתבים מוקדמים בקבלה מאת רמב"ן, ר' אשר בן דוד ועוד. זהו חיבורו העיקרי שבו הציג בצורה מפורטת יחסית את קבלת הספירות התאוסופית. מהדורה של הפירוש יצאה בידי אבישי בר אשר בלווית מבוא עשיר ומפורט. חן מלול, "משל הקדמוני": הספר העברי המודפס הראשון עם איורים, בבלוג "הספרנים" של הספרייה הלאומית, 18 בנובמבר 2018 רויטל רפאל-ויוונטה, מוטמון משלים, משל הקדומני ליצחק אבן סהולה, חקרו וצפונותיו אברהם גרין, פירוש שיר השירים לר' יצחק אבן סהולה, באתר JSTOR אבישי בר-אשר, פירוש מזמורי תהלים לר' יצחק בן שלמה אבן סהולה Isaac ibn Sahula, Meshal Haqadmoni. Fables from the Distant Past, Edited and Translated by Raphael Loewe, 2 vols., The Littman Library of Jewish Civilization, Oxford – Portland, Oregon 2004 כתבי יצחק אבן סהולה בפרויקט בן-יהודה סהולה, יצחק בן שלמה אבן, משל הקדמוני, ויניציאה שו, באתר היברובוקס כתב יד, משל הקדמוני, מינכן, מאה 15, בפרויקט "כתיב" באתר הספרייה הלאומית כתב יד, אור הגנוז- פרוש ספר הבהיר, פראג, מאה 15, בפרויקט "כתיב" באתר הספרייה הלאומית מידע על יצחק אבן סהולה בקטלוג הספרייה הלאומית סהולה, בפרויקט "כתיב" באתר הספרייה הלאומית יצחק בן שלמה אבן סהולה, דף שער בספרייה הלאומית זאב גריס, הספר העברי- פרקים לתולדותיו, עמ' 50 איגרת תשובה של ר' יצחק אבן לטיף, בתשובה מס' ל"ה, סיכום שירתי של פירוש אבן סהולה, גרין, אבן סהולה, עמ' 401